Oos-Kaapse skool al amper 'n maand sonder krag | Maroela Media
Laerskool ­Krakeelrivier in die Langkloof, Oos-Kaap, sit vir byna 'n maand al sonder krag. Dit omdat die Oos-Kaapse departement van onderwys glo nie die skool se kragrekening betaal het nie. Die munisipaliteit het gevolglik die kragtoevoer na die skool afgesny.
Volgens die skoolhoof, Samuel McKelly, is dit die tweede keer sedert verlede jaar wat die skool deur lang kragonderbrekings lamgelê is. Die vorige kragonderbreking het ongeveer twee weke geduur.
Laerskool ­Krakeelrivier is 'n staatskool met ongeveer 450 leerders van graad R tot 8. Dit is nie die eerste keer dat 'n skool gestraf word vir die departement van onderwys se foute nie. In Augustus is 'n klomp skole in Bloemfontein se water afgesny weens agterstallige waterrekenings.
McKelly het sy misnoeë uitgespreek oor die omstandighede waaronder onderwysers en leerders die afgelope maand gebuk moes gaan weens die lang kragonderbreking. "Ons kinders moet in donker klaskamers skoolgaan. Ons kan nie ons projektors of fotostaatmasjien gebruik nie. Ons maak maar staat op alternatiewe leermetodes," sê McKelly.
Volgens McKelly is hulle in verbinding met die Oos-Kaapse departement van onderwys om oplossings te vind. Die departementele woordvoerder het ontvangs van Maroela Media se navrae erken, maar nog nie reageer nie.
Skuld ook seker n hoop geld !
Sit asb SOWETO inwoners se krag af……hulle skuld al meer as R17 miljard, wel hul krag nog aan is.
Ons keer terug na die tyd donker droee dae.
Snaaks dat die skool se krag afgesit kan word, maar nie Soweto nie
Of dit nou af bly en of hulle dit weer aanskakel, dit gaan geen verskil maak aan die uitslae nie. Kinders leer in elkgeval niks vir assesserings of eksamens nie!